
Grozījumi Augstskolu likumā
Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.; 2017, 90., 236. nr.; 2018, 36., 132., 216. nr.; 2019, 240. nr.; 2020, 80.B, 208., 223. nr.; 2021, 79.A, 110., 118., 121.B, 221.A nr.; 2022, 69., 111.A, 144., 187. nr.; 2023, 30.A, 123., 241., 247. nr.; 2024, 62., 120.A, 217. nr.; 2025, 67.A, 244., 247. nr.; 2026, 2., 45., 56., 97., 112. nr.) šādus grozījumus:
1. Papildināt 3. pantu ar 7.1 daļu šādā redakcijā:
· "(71) Akadēmiskās informācijas centrs pēc Izglītības un zinātnes ministrijas ierosinājuma izvērtē Izglītības iestāžu reģistrā reģistrēto augstskolu atbilstību dibinātāja noteiktajam augstskolas tipam. Studiju kvalitātes komisija pieņem lēmumu par augstskolas atbilstību noteiktam tipam."
2. Papildināt 8.6 panta pirmo daļu ar 8. un 9. apakšpunktu šādā redakcijā:
· "8) ja ar izglītības un zinātnes ministra rīkojumu tiek atcelta vai anulēta augstskolas akreditācija;
· 9) ja augstskola, pamatojoties uz Studiju kvalitātes komisijas lēmumu, neatbilst nevienam no noteiktajiem augstskolu tipiem."
3. Papildināt 49. pantu ar 1.1 daļu šādā redakcijā:
· "(11) Personu, kura ir saņēmusi termiņuzturēšanās atļauju saistībā ar studijām īsā cikla, pirmā vai otrā cikla studiju programmā, augstskola 20 dienu laikā izslēdz no studējošo saraksta, ja attiecīgā persona piecas dienas nepārtraukti nav piedalījusies studiju procesā un nav sasniedzama vai mēnesī ir apmeklējusi mazāk nekā 80 procentus no studiju programmā paredzētajām lekcijām un nodarbībām. Minētie nosacījumi netiek attiecināti, ja neierašanās ir pamatota ar tuvinieka nāvi vai akūtas saslimšanas, infekcijas vai traumas izraisītiem veselības traucējumiem, kuru dēļ studējošais ārstējas stacionārā vai ambulatorā ārstniecības iestādē. Augstskola glabā prombūtni attaisnojošos dokumentus līdz personas izslēgšanai no studējošo saraksta."
4. Papildināt  55.2 panta astoto daļu ar 12. punktu šādā redakcijā:
· "12) izglītības un zinātnes ministrs ir izdevis rīkojumu par augstskolas akreditācijas atcelšanu vai anulēšanu."
5. Papildināt 55.2 panta 8.1 daļu ar 6.  punktu šādā redakcijā:
· "6) izglītības un zinātnes ministrs ir izdevis rīkojumu par augstskolas akreditācijas atcelšanu vai anulēšanu."
6. Papildināt 83. pantu ar 2.1 daļu šādā redakcijā:
· "(21) Augstskolas reģistrē šā likuma 45. panta otrajā daļā neminēto ārzemnieku lekciju un nodarbību apmeklējumu un glabā attiecīgo informāciju līdz ārzemnieka izslēgšanai no studējošo saraksta (eksmatrikulācijai)."
7. Papildināt pārejas noteikumus ar 147. un 148. punktu šādā redakcijā:
· "147. Šā likuma 55.2 panta astotās daļas 12. punkts ir spēkā līdz 2027. gada 31. decembrim.
· 148.  Grozījums šā likuma 55.2 pantā par 8.1 daļas papildināšanu ar 6. punktu stājas spēkā 2028. gada 1. janvārī."
Likums stājas spēkā nākamajā dienā pēc tā izsludināšanas.

